
JUZUU 18 


QAD AFLAHA 



Ina Aya 118 SURATUL MUUMINUN Ina Makaru 6 


( Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Hakika wamcfuzu Waislamu 

2. Ambao katika Sala zao huwa ni 

wanyenyekevu 

3- Na ambao hujiepusha na mambo ya 

upuuzi 

4- Na ambao (nguzo ya) Zaka wanaitekeleza 

5. Na ambao tupu zao wanazilinda 

6. Isipokuwa kwa wake zao au kwa 

(wanawake) wale iliyowamiliki mikono yao ya 
kuume, (kulia). Basi hao ndio wasiolaumiwa. 

7. (Lakini) anayetaka kinyume cha haya, basi 
hao ndio warukao mipaka (ya Mwenyezi Mungu). 

8. Na ambao amana zao na ahadi zao 
wanaziangalia, (wanazitekeleza) 

9. Na ambao Sala zao wanazihifadhi . 

10. Hao ndio warithi 

1 1 . Ambao watarithi Pepo; wakae humo milele. 

12. Na kwa yakini tulimuumba mwanadamu 
kwa udongo ulio safi. 

13. Kisha tukamuumba kwa tone la manii, 
(mbegu ya uzazi) lililowekwa katika makao 
yaliyohifadhika. 

14. Kisha tukalifanya tone hilo kuwa pande la 
damu, na tukalifanya pande la damu hilo kuwa 
pande la nyama, kisha tukalifanya pande la nyama 
hilo kuwa mifupa, na mifupa tukaivika nyama, kisha 
tukamfanya kiumbe kingine. Basi ametukuka 
Mwenyezi Mungu Mbora wa waumbaji. 

15. Kisha hakika nyinyi baada ya hayo ni 
wenye kufa. 

15, 16. Katika maclczo ya Aya hizi walizozifanya kuwa m ya 16 na 17 wamepachikia tena kuwa aliyekufa 
hawezi kurejea, ili wapinge yale maneno ya Mtume yaliyosihi kuwa Nabii Isa atarejea uiimwenguni. Sist hatuwezi 
kumkhalifu Mtume kwa maneno ya watu wengine. 

16. Kisha hakika nyinyi siku ya Kiama 
mtafufuliwa. 

17. Na kwa yakini tuliziumba juu yenu njia, 
(mbingu) saba. Nasi hatukuwa kwa (hivi) viumbe 
(vyetu) ni wenye kughafilika. 

18. Na tumeteremsha kutoka mawinguni maji 
kwa kiasi, na tukayatuliza ardhini, (tukayahifadhi 
ndani ya ardhi). Na bila shaka sisi ni wenye uweza 
wa kuyaondoa. 

19. Kwa maji hayo tukakufanyieni bustani za 
mitende na mizabibu; mnapata humo matunda 
mengi, na katika hayo mnakula 

20. Na (kwa hayo akakufanyieni vile vile) mti 
utokao katika mlima wa Sinai, unatoa mafuta na 
kuwa kitoweleo kwa walao. (Nao ni mzaitunj). 

21. Na hakika mnayo mazingatio makubwa 
katika wanyama: Tunakunywesheni katika vile 
vilivyomo matumboni mwao, na mnapata katika hao 
manufaa mengi, na baadhi yao mnawala 

22. Na juu yao na juu ya marikabu mnabebwa. 

23. Na bila shaka tulimtuma Nuhu kwa watu 
wake, na akasema: “Enyi watu wangu! Muabuduni 
Mwenyezi Mungu. Hamna Mungu isipokuwa Yeye. 
Basi je! Hamuogopi?” 

24. Wakasema wale wakuu waliokufuru katika 
watu wake: “Hakuwa huyu (Nuhu) ila ni mtu kama 
nyinyi. Anataka kujipatia ubora juu yenu. Na kama 
Mwenyezi Mungu angependa (kukufundisheni), kwa 
yakini angaiiteremsha Malaika. Hatukusikia haya 
kwa wazee wetu wa mwanzo.” 

25. “Hakuwa huyu ila ni mtu mwenye wazimu. 
Basi mngojeeni hata muda (wake atakufa).” 

26. (Nuhu) akasema: “Mola wangu! Ninusuru 
kwa sababu wamekwishanikadhibisha.” 



27. Basi tulimletea Wahyi (tulimfunulia) ya 
kwamba: “Unda jahazi mbele ya macho yetu na 




18. Katika maelezo ya hii Aya waliyoifanya ni ya 19, bure wamepachika ukafiri huu: “Namna hii maji ya 
kiroho, yaani Wahyi, hushuka duniani ukakaa muda na kuleta faida, kisha unazuiliwa, na kisha unaletwa 
tena ...” Huu ndio ule ukafiri wao wanaopachikiapachikia kila mara. Ukaftri huu tumeujibu katika marejezo ya 
Aya ya 7 ya Suratui Faauha na 4 na ya 1 1 5 za Suratul Baaqara'h na penginepo. Huu ni ukafiri ulio dhahiri kwa 
Waislamu wote, wa kudai kupewa Utume baada ya Nabii Muhammad (s.a.w.). 

(sawa iil) ufunuo wetu. Basi itakapokuja amri yetu, 
na tanuri, (au ardhi) kufurika, (kutoka maji), hapo 
uwaingize ndani yake wawili wa kila namna, (dume 
na jike), na watu wako, ila ambaye kauli imepita juu 
yake miongoni mwao (kuwa huyo ataangamia). Wala 
usiseme nami juu ya wale waliodhulumu (nafsi zao). 
Bila shaka wao watagharikishwa. 

28. Basi utakapotulia, wewe na walio pamoja 

nawe humo marikebuni, sema: ‘Tunamshukuru 

Mwenyezi Mungu aliyetuokoa na watu madhalimu’.” 

29. Na (wakati wa kushuka) sema: “Mola 
wangu! Niteremshe mteremsho wenye baraka 
maana wewe ni Mbora wa wateremshaji.” 

30. Bila shaka muna katika haya, mazingatio 
makubwa. Na kwa yakini sisi ni wenye kuwafanyia 
mtihani (watu). 

3 1 . Kisha tulileta baada yao uma nyingine 

32. Tukawapelekea Mitume miongoni mwao, 
(kuwaambia), “Muabuduni Mwenyezi Mungu! 
Hamna mungu isipokuwa Yeye. Jee! Hamuogopi?” 

33. Na wakubwa katika watu wake waliokufuru 
na kukadhibisha makutano ya akhera, na 
tuliwatajinsha katika maisha ya dunia, walisema: 
“Hakuwa huyu ila ni mtu kama nyinyi, anakula 
katika vile mnavyokula na anakunywa katika vile 
mnavyokunywa ” 

34. “Na kama mkimtii mtu kama nyinyi, 
mtakuwa wenye kupata khasara ” 

35. “Je! anakuahidini ya kwamba mtakapokufa 
na mkawa udongo na mifupa, kuwa mtatolewa, 
(mtafufuliwa)?” 

36. Hayawi! Hayawi hayo mnayoahidiwa 

37. Hakuna (maisha mengine) ila maisha yetu 
haya ya dunia, tunakufa na kuishi, basij wala sisi si 
wenye kufufuliwa 

38. Hakuwa huyu (anayejiita Mtume) ila ni mtu 
anayemzulia Mwenyezi Mungu uwongo, wala sisi si 
wenye kumuamini. 

39. Akasema (huyu Mtume); “Mola wangu! 
Ninusuru kwa sababu wamenikadhibisha” 

40. Akasema (Mwenyezi Mungu): “Baada ya 
muda mdogo (tu hivi) watakuwa wenye kujuta.” 

41. Basi ukawaangamiza ukelele lulioshikamana 
na adhabu ya) haki, na tukawafanya kama takataka 
(zinazochukuliwa na maji). Basi maangamio 
yaliwathibitikia watu madhalimu. 

42. Kisha tukaleta baada yao uma nyingine. 

43. Hapana taifa liwezalo kutanguliza ajali yake 
wala kuikawiza. 

44. Kisha tukawatuma Mitume wetu (wengine, 
wanaofuatana) mmoja baada ya mmoja. Kila uma 
alipowafikia Mtume wao waiimkadhibisha. 
Tukawafuatanisha (katika kuwaongoZa) baadhi yao 
'kwa wengine. Na tukawafanya kuwa ni simulizi, 
(zinahadithiwa tu habari zao, na wenyewe 
wameangamizwa); Basi maangamizo yaliwathibitikia 
watu wasioamini. 

45. Kisha tulimtuma Musa na nduguye — 
Haruni — pamoja na miujiza yetu na dalili zilizo 
dhahiri 

46. (Tulimtuma) kwa Firauni na watu wake 
wakubwa, (wakuu wa watu wake). Lakini 
walijivuna, nao walikuwa watu wajeuri. 

47. Na walisema: “ 0 ! Tuwaamini watu walio 
mfano wetu na ambao jamaa zao ni watumwa 
wetu?” 

48. Basi waliwakadhibisha na wakawa miongoni 
mwa walioangamizwa. 

49* Na bila shaka tulimpa Musa Kitabu ili 
(watu) wapate kuongoka. 

50. Na tulimfanya mwana wa Mariamu na 
mama yake kuwa Ishara (ya uweza wetu) na 
tukawapa makimbilio (kwenda) mahali palipoinuka 
penye utulivu na chemchem za maji. 

50. Hapa katika Aya hii waliyoifanya ni ya 51 wamepachika chungu ya uwongo juu ya habari za Nabii Isa, ili 
wampachikizie mtu wao Unabii Isa pia. Na haya tumeyajibu katika marejezo ya Aya ya 115 ya Suratul Baqarah. 
Katika ya uwongo waliyoyatia hapa ni: “Aawaa-. Neno hili . . . hutumika kwa ajili ya salama inayopatikana baada 
ya shida na mashaka makubwa na udhia mwingi.” Uwongo maneno haya; hakuna kamusi lililosema hivi. Lakini 
wanataka tu kupachika haya wanayoyataka kuyapachika ya kusingizia uwongo hiyo habari ya Nabii Isa ya kusema 
kwao ya kuwa: “baada ya taabu zilizomftka Nabii Isa aiikimbilia Bara Hindi, akaishi huko na akafta huko.” Na 
wakatia tena ukaftri wao wa kusema kuwa Nabii Isa ametiwa msalabani. Na ukaftri huu tumeurejeza katika Aya ya 
54 ya Surat Aali Imran na pengincpo. 

Na huko kusema kwao: “Illa Rabwatin, muradi wake ni nchi ya Kashmir” ni uwongo kabisa. Hakuna 
mwanachuoni yoyote — kabla yao aliyesema hivyo. Wote hao wanasema kuwa mahala huko ni Shamu au Misri. Na 
haya yalikuwa kabla ya kutokea kufikwa na hayo ya mwisho waliyotaka kumfikishia wasiweze kumfikishia. Nao ni 
kumsulubu na kumuua. Hawakuweza kufanya lolote katika haya kama alivyosema Mwenyezi Mungu — kinyume 
cha wanavyompinga Mwenyezi Mungu wakawa wanasema — kama wanavyosema Wakristo — kuwa Nabii Isa 
kasulubiwa. Utadham wao wanajua kuliko Mwenyezi Mungu! Ukaftri kwao umebarikiwa. Unatoa chungu ya 
matawi. 

51. Enyi Mitume! Kuleni vyakula vizuri na 
fanyeni mema, hakika mimi ni Mjuzi wa (yote) 
mnayoyatenda. 

52. (Na tukaziambia uma zao) “Na kwa yakini 
huu uma wenu ni uma mmoja, na Mimi ni Mola 
wenu, basi Niogopeni. ,, 

53- Lakini walilikata jambo lao (hili la dini) 
baina yao sehemu mbali mbaii. Kila kundi 
likafurahia waliyo nayo. 

54. Basi waache katika ghafla yao hata muda 
(wao ufike). 

55. Je! wanafikiri ya kuwa yale tunayowapa — 
(nayo ni) mali na watoto 

56. Ndio tunawatangulizia katika kheri (zao)? 
(Wapi hayo!) Lakini wenyewe hawatambui. 

57. Kwa hakika hao ambao kwa kumuogopa 
Mola wao wananyenyekea. 

58. Na hao ambao Aya za Mola wao 
wanaziamini 

59. Na hao ambao Mola wao hawamshirikishi 

60. Na hao ambao wanatoa (Zaka na sadaka 
katika mali) waliyopewa, na hali nyoyo zao 
zinaogopa kwa kuwa watarejea kwa Mola wao 

6 1 . Basi wote hao ndio wafanyao haraka katika 
mambo ya kheri, na ndio wendao mbele katika 
hayo. 


Ukafiri ungazoa Kwao umetia shani 

Kochokocho umezai Nchani hadi shinani. 

Bui yote hayo majina waliyoyataja: Khanyar, Srinagar na Kashmir ni kustawisha tu kwao ukafiri. Leo 
wanazuwa baa hili, na kesho wanazuwa Jinginelo. 

51. Aya nyingi kama hizi — kama Aya ya 172 ya Suraiul Baqarah na nyinginezo kama Hadithi sahihi za 
Mtume — zinasema, kuwa kitu muhimu kabisa katika dini ni kula cha Halali na Kunywa cha Halali na Kuvaa 
cha Halali na Kuku pa Halali na Kuoa Kihalali na Kufanya mengine yote kwa Halali, ndiyo Mwenyezi Mungu 
atakubali ibada zake na mengine yake yote. Uwalii — na huku unakula ovyo Haramu — si uwalii huo. Tunasoma 
katika kiubu kinachoitwa Az Zubad: Wataaiun Mim Man Haraman Yaakuu: Mithlul Binai Fawqa Mawjin 
yuj-alu, yaani kufanya Tu pamoja na kula Haramu ni kama kujenga juu ya mawimbi ya bahari. Halisimami jengo 
hilo. 

Na watu hawajali kuchuma kwa haramu. Wanaona wakimmia haramu hiyo katika njia za kheri, basi hapana 
kitu. Upuuzi huo na uwongo. Uislamu haukubalishi haya, kama alivyosema Mwenyewe Mwenyezi Mungu katika 
Aya ya 27 Suratul Maida. Na Mtume akasema “Mwenyezi Mungu hakubali ila kilicho safi.” Basi wasijidanganye 
hao walao haramu, wakazitumia pesa za haramu hizo kwa njia za kheri. 

37. Baadhi ya sifa nzuri zinazotaka asifike nazo kila Mwislamu. 

60. Juu ya kufanya mema mtu inataka awe na khofu katika hayo mema anayoyafanya isiwe yamezukiwa na ya 
kubatilisha. 

62 . Nasi hatuikalifishi nafsi ila wasaa, (uweza) 
wake, na tunalo daftari (linalodhibiti mambo yote), 
lisemalo kweli (tupu). Basi hawatadhulumiwa. 

63. Lakini nyoyo zao zimo katika ghafla na 
hayo, na wanavyo vitendo wanavyovifanya 
visivyokuwa hivyo (wanavyovitenda watu wema). 

64. Hata tutakapowatia katika adhabu wale 
wastareheshwa wao, hapo ndipo watakapolalama. 

65. “Msilalame leo; bila shaka nyinyi 
hamtanusuriwa nasi.” 

66. “Hakika zilikuwa Aya zangu zikisomwa 
kwenu, Iakini mlikuwa mkirudi nyuma kwa visigino 
vyenu ” 

67. “Mkitakabari, mkiizungumza usiku (hiyo 
Qurani) kwa dharau.” 

68. Je, hawakuifikiri kauli (hii aliyokuja nayo 
Nabii Muhammad) au yamewajia yasiyowafikia 
wazee wao wa kwanza?” (Ndiyo maana 
wanayakataa)! 

69. Au hawakumjua Mtume wao, (tabia zake na 
mwendo wake), ndiyo maana wanamkanusha? 

70. Au wanasema: “(Huyu Nabii Muhammad) 
ni mwenye wazimu?” Bali amewajia kwa haki, na 
wengi katika wao wanaichukiya haki. 

71. Na kama haki ingalifuata matamanio yao 
(kama wanavyotaka), zingaliharibika mbingu na 
ardhi na vilivyo ndani yake (kwani wao si wenye 
kupenda haki). Lakini tumewaletea ukumbusho 
wao, nao wanajitenga mbali na ukumbusho wao. 

72. Au unawaomba ujira (ndio maana 
wanakataa kufuata dini hii)? Lakini ujira wa Mola 
wako ni bora, Naye ni Mbora wa wanaoruzuku. 

73. Na kwa yakini wewe unawaita katika njia 
iliyonyoka (waia huwatozi chochote, lakini hawataki 
tu). 

74. Na wale wasioamini akhera wanajitenga na 
njia (hii iliyonyoka). 

75 - Na hata tungewarehemu na kuwaondolea 
shida waliyo nayo bila shaka wangeendelea katika 
upotofu (upotevu) wao (vile vile), na wakipita 
wakihemkwa (katika mabaya yao). 

76. Na hakika mliwatia adhabu (kali); lakini 
hawakuelekea kwa Mola wao wala 
hawakunyenyekea. 

77. Mpaka tulipowafungulia mlango wa adhabu 
kali, hapo ndipo wakawa wenye kukata tamaa. 

78. Na Yeye ndiye aliyekuumbieni masikio na 
macho na nyoyo; ni machache mnayoyashukuru. 

79. Naye ndiye aliyekuenezeni katika ardhi, na 
kwake mtakusanywa. 

80. Na Yeye ndiye anayehuisha na kufisha, na 
ni yake yeye mabadiliko ya usiku na mchanaj basi 
je, hamufahamu? 

81. Bali wanasema kama walivyosema (watu) 
wa kwanza. 

82. Walisema “Je, tutakapokufa na tukawa 
udongo na mifupa ndio tutafufuliwa?” 

83. “Tuliahidiwa haya sisi na baba zetu zamani 
(wala hatuyaoni kuwa). Hayakuwa haya ila ni visa 
vya uwongo vya (watu) wa zamani.” 

84. Sema: “Ni ya nani ardhi na vilivyomo 
ndani yakej kama nyinyi mnajua kitu?” 

85. Watasema: “Ni ya Mwenyezi Mungu!” 
sema: “Basi je, hamukumbuki (kuwa Mwenyezi 
Mungu ni Muweza)?” 

86. Sema: “Ni nani Mola wa mbingu saba na 
Mola wa Arshi kuu?” 

87. Watasema: “Ni vya Mwenyezi Mungu.” 
Sema “Basi je, hamumuogopi?” 


®cS53j: 8(3 ‘jb. 


88. Sema: “Ni nani mkononi Mwake umo 
ufalme wa kila kitu, Naye ndiye alindaye, na 
hakilindwi (chochote) kinyume Naye, kama mnajua 
(jambo nambieni hili).” 

89. Watasema: “(Uweza huo) ni wa Mwenyezi 
Mungu.” Sema: “Basi vipi mnadanganywa (na 
shetani mkadanganyika)?” 

90. Bali tumewaletea haki, na kwa yakini hao ni 
waongo, (hawataki haki) 

9 1 . Mwenyezi Mungu hakujipatishia mtoto wala 
hakuwa pamoja Naye mungu (mwingine). Ingekuwa 
hivyo basi kila mungu angaliwachukua aliowaumbaj 
na baadhi yao wangaliwashinda wengine (kwani 
lazima wangepigana kwani Fahali wawili hawakai 

81. Wte wanautilia shaka uweza wa Mwenyezi Mungu wa kuweza kuwafufua bmadamu. Basi katika Aya 
zinazofuatia hapa wanatajiwa baadhi ya uweza wa Mwenyezi Mungu. 

91. Tumeyasetna haya kwa ureftj na mfano wa kuwa “Fahali Wawili Hawakai Zizi Moja.” 

zizi moja). Mwenyezi Mungu ameepukana na sifa 
wanazomsifu (nazo, zisizokuwa ndizo) 

92. Mjuzi wa siri na dhahiri, na Ametukuka na 
hao wanaomshirikisha naye. 

93. Sema: “Mola wangu! Ukinionyesha 

(adhabu) waliyoahidiwa (watu wabaya): 

94. “Mola wangu! Usinijaalie katika watu 
madhalimu (hao).” 

9$. Na hakika sisi kwa kukuonyesha 
tuliyowaahidi ni waweza 

96. Ondosha mabaya (unayofanyiwa) kwa 
(kulipa) memaj Sisi tunajua wanayoyasema. 


97. Na sema: “Mola wangu! Najikinga kwako 
(Uniepushe) na wasiwasi wa mashetani ” 

98. “Na najikinga kwako, Mola wangu, ili 
wasinihudhurie.” 

99. Hata yanapomfikia mmoja wao mauti, 
husema: “Mola wangu! Nirudishe (ulimwenguni).” 

100. “Ili nifanye mema sasa badala ya yale 
niliyoyaacha.” (Hujibiwa na Malaika akaambiwa) 
“Hapana!” Hakika hili ni neno tu analolisema yeye 
(aliye mwovu anapofikiwa na mauti); na mbele yao 
kuna maisha ya baada ya kufa (ya tabu kwa wabaya 
na ya raha kwa wazuri) mpaka siku 
watakapofufuliwa. 

10 1. Basi litakapopulizwa parapanda, 
(baragumu), hapo hautakuwapo ujamaa baina yao 
siku hiyo, wala hawataulizana. 

.102. Ama wale ambao mizani ya amali zao 
(nzuri) itakuwa nzito, hao ndio wenye kufaulu. 

103. Na wale ambao mizani yao itakuwa 
nyepesi, hao ndio waliozitia hasarani nafsi zao, na 

96. Amehimiza Mwenyezi Mungu mara nyingi mtu kulipa wema tu kwa uwovu anaofanyiwa. Yeye awe 
anafanya mema tu, kwa wanaomfanyia huo wema na wasiomfanyia. Na asimfanyie ubaya anayemfanyia huo ubaya 
na asiyemfanyia. 

97. Wanahimizwa wanaadamu wajilinde na kuchokolewachokolewa na shetani katika (a) kugombana na walio 
wake na wasiokuwa wake na kuchokoiewa katika (b) kufanya maasi ya jinsi yo yote ile itakayokuwa. 

100. Katika Aya waliyoifanya ya roi wamepachikia makusudi ili kuwazuilia watu na kufuata itikadi 
aliyotwambia Mturae: kuwa Nabii Isa atarejea. Sisi ni juu yetu kumfuata Mtume kwa aliyotwambia, yanayotokana 
na Moia wake. Na Mtume hatamkj kwa matamanio ya nafsi yake. Anayoyasema anayasema kwa Wahyi wa 
Mwenyezi Mungu, kama yalivyobainishwa haya mwanzo wa Surat Wannajm. 

10 1. Haya ndiyo yale yale yanayokaririwa katika Qurani na Hadithi za Mtume sahihi kuwa NASABU haifai 
kitu huko akhera. Hakuna ya kweli zaidi kuliko ya Mwenyezi Mungu. Nayo ni haya. Basi watu nawaseme uwongo 

katika Jahanamu watakaa muda milele. 

104. Moto utababua, (utaziunguza) nyuso zao, 
nao wjtakuwa humo wenye kukenya (meno yao kwa 
adhabu). 

105. (Waambiwe) “Je, hazikuwa Aya zangu 
mkisomewa, na nyinyi mkizikadhibisha?” 

106. Watasema: “Mola wetu! Tulizidiwa na 
ubaya wetu na tukawa watu wenye kupotea.” 

107. “Mola wetu! Tutoe humu (Motoni, 
uturejeshe ulimwenguni, tukafanye amali nzuri); na 
tufanyapo tena bila shaka tutakuwa madhalimu (wa 
nafsi zetu kweli kweli).” 

108. Atasema (Mwenyezi Mungu): “Hizikeni 
humo wala msinisemeshe (msiseme nami)”. 

109. “Bila shaka kulikuwa na kundi katika waja 
wangu likisema: “Mola wetu! Tumeamini, basi 
tusamehe na turehemu, nawe ndiwe Mbora wa 
wanaorehemu!” 

110. “Lakini nyinyi mliwafanyia stihzai hata 
wakakusahaulisheni kunikumbuka, na mlikuwa 
mkiwacheka.” 

111. “Hakika leo nimewalipa (Pepo) kwa sababu 
ya kusubiri kwao bila shaka hao ndio wenye 
kufuzu.” 

112. Atasema: “Mlikaa muda gani katika ardhi 
kwa hisabu ya myaka?” 



1 1 3. Watasema: “Tulikaa siku moja au sehemu 
ya siku (tu kwa mnasaba wa urefu kabisa wa maisha 
ya adhabu yanayotungojea). Basi waulize wafanyao 
hisabu. (Sisi hatujitambui nafsi zetu seuze kujua 
hisabu)”. 

114. Atasema*. “Nyinyi hamkukaa (huko 
ulimwenguni) ila kidogo tu; laiti mngalikuwa 
mumejua (adhabu hii iliyokufikeni sasa msingefanya 
mabaya yenu)”. 

115. “Je, mlidhani ya kwamba tumekuumbeni 
bure na ya kwamba nyinyi kwetu hamtarudishwa?” 

wno; khiari uo, yauwaflka wenyewe. “Miumaini cha Ndugu Hufa ali Maskini.” 


Jaiutu Nairau 

Fil Jinani 

Jini na Insi 

Waiumani 

Jumla ya watu 

Hawaioni 

Ila kwa amali 

Kuuqadama 

Thstnani ya Pepo 

Ukiiuka 

Thiqi moyo wako 

Kutozunguka 

Thubudsha taa 

Yake Rabuka 

Ili akujazi 

Majaza mema 

ii 6, Ametukuka Mwenyezi Mungu, Mfalme wa 
haki, hakuna aabudiwaye kwa haki ila yeye, Mola 
wa Arshi yenye hishima (kubwa kabisa). 

1 1 7. Na anayemuabudu — pamoja na Mwenyezi 
Mungu — mungu mwingine, yeye hana dalili ya 
(jambo) hili; basi bila shaka hisabu yake iko kwa 
Mola wake. Kwa hakika makatiri hawafa'nikiwi. 

1 1 8. Nawe sema: “Mola wangu! Samehe na 
rehemu, Nawe ndiwe Mbora wa wanaorehemu.” 

Ina Aya 64 SURATUN NUR Ina Makarn 9 

(Imeteremka Madina) 

Kwa jina la Mwenyezi Mungu, Mwenye Q 

kuneemesha neema kubwa kubwa na Mwenye 
kuneemesha neema ndogo ndogo. 


i . (Hii) ni sura tuiiyoiteremsha; tukailazimisha 
(mambo mengi ndani yake) tukateremsha ndani yake 
Aya zilizo wazi kabisa ili mkumbuke. 



2. Mzinifu mwanamke na mzinifu 
mwanamume, mpigeni kila mmoja katika wao 
mijeledi (bakora) mia. Wala isiwashikeni kwa ajili 
yao huruma katika (kupitisha) hukumu hii ya 
Mwenyezi Mungu ikiwa nyinyi mnamuamini 
Mwenyezi Mungu na siku ya Mwisho. Na lishuhudie 
adhabu yao (hii) kundi la Waislamu. 





3. Mwanamume mzinifu hafungamani ila na 
mwanamke mzinifu au mwanamke mshirikina, na 
mwanamke mzinifu hafungamani naye ila 
mwanamume mzinifu au mshirikina, na hayo 
^yameharimishwa kwa Waislamu. 

4. Na wale wanaowasingizia wanawake 
watahirifu (kuwa wamezini), kisha hawaleti 
mashahidi wane, basi wapigeni mijeledi, (bakora) 
thamanini, na msiwakubalie ushahidi wao tena, na 
hao ndio mafasiki 

5. Isipokuwa wale wenye kutubu baada ya 
hayo na wakaiengeneza amali nzuri, (hao Mwenyezi 
Mungu atawasamehe kwani) bila shaka Mwenyezi 
Mungu ni Mwingi wa kusamehe (na) Mwingi wa 
kurehemu. 

6. Na wale wanaowasingizia wake zao (kuwa 
wamezini) na hawana mashahidi ila nafsi zao, basi 
ushahidi wa mmoja wao utakuwa kushuhudilia mara 
nne kwa kiapo cha Mwenyezi Mungu: ya kwamba 
bila shaka yeye ni mmoja wa wanaosema kweli. 


4 ^ tt$»' 

'&'g l&r ;XS& 

& $ « % 

(s)(fej i ry** 




7. Na mara ya tano (aape) kwamba laana ya 
Mwenyezi Mungu iwe juu yake ikiwa ni miongoni 
mwa waongo. 

8. Na (mke) itamuondokea adhabu kwa kutoa 
shahada mara nne kwa kiapo cha Mwenyezi Mungu 

ya kwamba (huyu mume) ni miongoni mwa waongo 

9. Na mara ya tano (aape) ya kwamba hasira 
ya Mwenyezi Mungu iwe juu yake kama (mumewe) 
yu miongoni mwa wanaosema kweii, (na yeye mke 
ndiye muongo). 

10. Na (mngetaabika) lau isingalikuwa fadhila 
ya Mwenyezi Mungu juu yenu na rehema Yake, na 
ya kuwa Mwenyezi Mungu ni Mpokeaji wa toba, 
Mwenye hikima. 

11. Hakika wale walioleta uwongo huo (wa 
kumsingizia Bibi Aisha — mkewe Mtume — kuwa 
amezini) ni kundi miongoni mwenu, (ni jamaa 
zenu). Msifikiri ni shari kwenu, bali hiyo ni heri 
kwenu. Kila mtu katika wao atapata aliyoyachuma 
katika madhambi hayo. Na yule aJiycjitwika sehemu 
yake kubwa miongoni mwao, atapata adhabu kubwa 
(zaidi). 

12. Mbona mliposikia (habari) hii, wanaume 
Waislamu na wanawake Waislamu hawakuwadhania 
wenzao,mema, na kusema “huu ni uzushi dhahiri? 1 ’ 

13. Mbona hawakuleta mashahidi wane? Na 
walipokosa kuleta mashahidi, basi hao mbele ya 
Mwenyezi Mungu ni waongo. 

14. Na kama isingalikuwa juu yenu fadhila ya 
Mwenyezi Mungu na rehema Yake katika dunia na 
akhera, bila shaka ingaiikupateni adhabu kubwa kwa 
sababu ya yale miiyoyashughulikia. 

1$. Mlipoupokea (uwongo huo mkawa 
mnautangaza) kwa ndimi zenu na mkasema kwa 
vinywa vyenu musiyoyajua* na mlifikiri ni jambo 
dogo, kumbe mbele ya Mwenyezi Mungu ni kubwa. 

16. Na mbona, mliposikia, hamkusema: 
“Haitujuzii kuzungumza haya: Utakatifu ni Wako 
(Mola wetu!). Huu ni uwongo mkubwa.” 

17. Mwcnyezi Mungu Anakunasihini msirudi 
kabisa kufanya mfano wa haya, ikiwa nyinyi ni 
Waislamu kweli. 

18. Na Mwenyezi Mungu Anakubainishieni 
Aya (zake); na Mwenyezi Mungu ndiye Ajuaye, 
Mwenye hikima. 

19. Kwa yakini wale wanaopenda uenee uovu 
kwa wale walioamini, watapata adhabu iumizayo 
katika dunia na akhera; na Mwenyezi Mimgu ndiye 

Anayejua (ya maslaha yenu), na nyinyi hamjui. 

20. “Na (yangetokea machafuko makubwa) 
isingelikuwa fadhila ya Mwenyezi Mungu juu yenu 
na rehema Yake na kuwa Mwenyezi Mungu ni 
Mpole, Mwenye huruma. 

21. Enyi mlioamiru! Msifuate nyayo za She'ani; 
na atakayefuata nyayo za Shetani (atapotea) kwani 
yeye huamrisha mambo ya aibu na maovu; na lau 
kuwa si fadhila za Mwenyezi Mungu na rehema yake 
juu yenu asingalitakasika miongoni mwenu hata 
mmoja, iakini Mwenyezi Mungu humtakasa 
Amtakaye, na Mwenyezi Mungu ni Mwenye 
kusikiya (na) Mwenye kujua. * 

22. Na wasiape wale wenye mwendo mzuri (wa 

dini) na wenye wasaa (katika maisha yao) miongoni 
mwenu (wasiape kujizuia) kuwapa walio jamaa na 
maskini na waliohama kwa njia ya Mwenyezi 
Mungu; na wasamehe na waachilie mbali, (wapuze 
yaliyopita. Linalopita hupishwa): Je, nyinyi 

hampendi Mwenyezi Mungu Akusameheni? Na 
Mwenyezi Mungu ni Mwingi wa msamaha (na) 
Mwingi wa rehema. (Basi na nyinyi siftkeni kwa sifa 
hizi). 

23. Bila shaka wale wanaowasingizia wanawake 
waliotakasika wasiojua (maovu), Waislamu; (wenye 
kuwasingizia watu hawa) wamelaaniwa katika dunia 
na akhera; nao watapata adhabu kubwa. 

24. Siku ambayo zitawashuhudia ndimi zao na 
mikono yao na miguu yao, kwa yale waliyokuwa 
wakiyafanya. 

25. Siku hiyo Mwenyezi Mungu Atawapa 
sawasawa malipo yao ya haki, na watajua kwamba 
Mwenyezi Mungu ndiye (Mwenye kulipa kwa) haki 
iliyo dhahiri. 

26. Wanawake wabaya ni wa wanaume wabaya, 
na wanaume wabaya ni wa wanawake wabaya; na 
wanawake wema ni wa wanaume wema, na 
wanaume wema ni wa wanawake wema; hao 
wameepushwa na hayo wanayoyasema, wao watapata 
msamaha na riziki iliyo na hishima (Peponi). 

27. Enyi mlioamini: Msiingie. nyumba ambazo 
si nyumba zenu mpaka muombe ruhusa, (mpige 
hodi) na muwatolee salamu waliomo humo. Hayo ni 
bora kwenu; huenda mtakumbuka (mkaona ni 
mazuri haya mnayoambiwa). 

27-29. Zinafundishwa adabu za kwcnda mtu nyumbani kwa watu. 

28. Na kama hamtamkuta humo yoyote, basi 
msiingie mpaka mruhusiwe. Na mkiambiwa 
“Rudini,” basi rudini; hili ni takaso kwenu. Na 
Mwenyezi Mungu Anajua mnayoyatenda. 

29. Si vibaya kwenu kuingia majumba 

yasiyokaliwa, (yasiyofanywa maskani: kama 

mahoteli, maktaba), (bila kupiga hodi), ambamo 
humo mna manufaa yenuj na Mwenyezi Mungu 
Anajua mnayoyadhihirisha na mnayoyaficha. 

30 Waambie Waislamu wanaume wainamishe 
macho yao (wasitazame yaliyokatazwa), na wazilinde 
tupu zao, hili ni takaso kwao; bila shaka Mwenyezi 
Mungu Anazo habari za (yote) wanayoyafanya. 

31. Na waambie Waislamu wanawake 
wainamishe macho yao, na wazilinde tupu zao, wala 
wasidhihirishe viungo vyao isipokuwa 
vinavyodhihirika (nao ni uso na vitanga vya mikono 
— na wengine wanasema na nyayo). Na waangushe 
shungi zao mpaka vifuani mwao, na wasionyeshe 
mapambo yao ila kwa waume zao, au baba zao, 
au baba za waume zao, au watoto wao, au watoto wa 
waume zao, au kaka zao, au wana wa kaka zao, au 
wana wa dada zao, au wanawake wenziwao, au wale 
iliyowamiliki mikono yao ya kuume, (watumwa 
wao), au wafuasi wanaume wasio na matamanio 
(kwa wanawake) au watoto ambao hawajajua mambo 
yanayohusu uke. Wala wasipige miguu yao ili 
yajulikane wanayoyaficha katika mapambo yao. Na 
tubieni nyote kwa Mwenyezi Mungu, enyi Waislamu 
ili mpate kufaulu. 

32. Na waozeni wajane miongoni mwenu 
(waungwana), na walio wema katika watumwa wenu 
(wanaume) na wajakazi wenu, kama watakuwa 
mafakiri Mwenyezi Mungu Atawatajirisha katika 
fadhila Zake; na Mwenyezi Mungu ni Mwenye 
wasaa, Mwenye kujua. 

30, 31. Yanaiajwa mat'undisho ya kufuatwa na wanaunie ua wanawake ili wasalimike na maasi ya 
yaliyokhusika na uwanaume na uwanawake. Na mafundisho haya tumeyaiupa kabisa — khasa wanawake, wametia 
maji maziwani. 

Shubiri waliopewa ni kuwa (a) Uso tu mtupu kuwa wazi usifunikwe; na (b) Vitanga vya mkono; si dhiraa waJa 
mkono mzima. Na wengine wanasema; na (c) Nyayo. Hivi tu basi ndivyo viungo vilivyopewa ruhusa kutofunikwa. 

Leo wanawake wamechukua Pima na zaidi kuliko Puna. Wa wazi — UCHI — zaidi kuliko wanaume! 
Hawamfanyii hishima Mwenyezi Mungu wala dini yake wala viumbe vyake, baii hata hivyo viungo vyao ambavyo 
vingine vimekaa vibaya mno, vinawachusha kweli kweli. Lakini wenyewe HOVYO, hata hawajali wala hawabali. 
Wanaona kiia “Kiingiacho mjini halali,” japokuwa cha FELI, (cha vitendo vibaya). 

32. Hapa wanahimizwa watu kuoa na kuolewa na kuhimizwa mawaJii kuwaoza jamaa zao akisha kutokea 
mchumba anayekubaliwa na Sharia. Naye ni kama alivyosema Mtume katika Hadithi zake sahihi kuwa ni 

33. Na wajizuilie na machafu wale wasiopata 
cha kuoiea, mpaka Mwenyezi Mungu Awatajirishe 
katika fadhila Zake. Na wale wanaotaka kuandikiwa 
(wapate uungwana) katika wale iliyowamiliki mikono 
yenu ya kuume, basi waandikieni, kama mkiona 
wema kwao. Na wapeni katika mtdi ya Mwenyezi 
Mungu Aliyokupeni. Wala msiwashurutishe vijakazi 
vyenu kufanya mambo ya zinaa kama wakitaka kubaki 
watahirifu, ili kutafuta vifaa vya maisha ya dunia. Na 
atakayewashurutisha, basi Mwenyezi Mungu baada 
ya kushurutishwa kwao huko, (atawasamehe kwani 
Mwenyezi Mungu) ni Mwingi wa msamaha, Mwingi 
wa rehema (kwa sababu wamelazimishwa kwa 
nguvu). 

34. Na kwa yakini Tumekuteremshieni Aya 
zinazoeleza wazi-wazi (kila yanayohitajiwa), na 
mifano (ya kukufunuweni macho) katika mambo ya 
wale waliopita kabla yenu, na mawaidha kwa wacha- 
Mungu. 

35. Mwenyezi Mungu ni nuru ya mbingu na 
ardhi; mfano wa nuru Yake (anayoongozea waja 
wake) ni kama shubaka (lenye kuwekwa) ndani yake 
taa: taa (ile imo) katika tungi, (chemni): tungi (lile 
ni) kama nyota ing’arayo, inayowashwa (taa hiyo 
kwa mafuta yanayotoka) katika mti uliobarikiwa wa 
mzeituni, usio (upande) wa mashariki wala wa 
magharibi, (ukawa unapigwa na jua sana 
linapopinduka na linapotoka); yanakaribia mafuta 
yake kung’aa (wenyewe) ingawa moto 
haujayagusa — Nuru juu ya nuru — Mwenyezi Mungu 
humuongoza katika nuru Yake Amtakaye, na 
Mwenyezi Mungu Hupiga mifano kwa watu; na 
Mwenyezi Mungu ni Mjuzi wa kila kitu. 

36. (Waonekane kwa kusali nyakati tano) 
Katika nyumba ambazo Mwenyezi Mungu 
Ameamrisha zitukuzwe, na humo litajwe jina Lake, 
(yaani misikiti); humtukuza humo asubuhi na jioni. 

“Mwcnyc (a) mwendo mzuri wa dini na (b) hali nzuri ya ukazi na mkewe.” Siyo sharo aje “Mwana wa Siwa na 
Matuwazi.” 

Siwa Zumari kubwa makhsusi ya Kifalme 
Matuwazi: Namna ya vitasa vya beni. 

Tukishurudza mwana wa Siwa na Matuwazi, watadoda wanawari majumbani, na mwisho wafanye fisadi — 
wakitaka wasitake; kama alivyotwambia Mtume katika Hadithi sahihi. Na ndivyo ilivyo; kama inavyoacmwa kuwa 
“Mtaka nyingi Nasaba hupata mwingi Msiba.” 

33. Na mtu asipapie tu kuoa, uchu wa kuoa ukimshika. Asiowe; shani awe na uweza wa kuendesha nyumba 
— yeye nafsi yake, mkewe na watoto watakaokuja. Amekataza Mtume mtu kuoa maadamu hana uweza huu. 
Asuhamili, kama anavyosema Mwenyezi Mungu hapa. Mzigo usioweza Usijitwike, Utakuvunja Shingo na Uti wa 
Mgongo, ukatike. 

36. Katika hii Aya waliyoifanya kuwa ni ya 37 wametia kule kukataa kwao kupelekwa mbingusi Nabii laa. 

37. Watu ambao biashara wala kuuza 

hakuwashughulishi, (hakuwasahaulisha) kumkumbuka 
Mwenyezi Mungu, na kusimamishsrSala, na kutoa 
Zaka; wanaiogopa Siku ambayo nyoyo zitadahadari, 
na macho (pia yatadahadari). 

38. Ili Mwenyezi Mungu Awalipe (malipo) 
mazuri kwa yale waliyoyafanya, na kuwazidishia 
katika fadhila Zake; na Mwenyezi Mungu 
Humruzuku Amtakaye pasipo hisabu. 

39. Na wale waliokufuru, vitendo vyao 
(wanavyoviona vizuri) ni kama tpazigazi, (mangati — 
sura ya maji) jangwani, mwenye kiu huyadhani ni 
maji, akiyaendea hayaoni chochote (na wao 
watakapoziendea amali zao siku ya Kiama. 
Hawatapata chochote kwani waliupinga Uislamu, na 
hali ya kuwa wanajua kuwa ndio dini ya haki); 
Wamkute Mwenyezi Mungu hapo, awalipe hisabu 
yao sawasawa; na Mwenyezi Mungu ni Mwepesi wa 
kuhisabu. 

40. Au (amali zao zile mbaya) ni kama giza 
katika bahari yenye maji mengi: irtayofunikwa na 
mawimbi juu ya mawimbi; na juu yake kuna 
mawingu; giza hili juu ya hili; anapoutoa mkono 
wake anakaribia asiuone (kwa kiza kilivyoshtadi); na 
ambaye Mwenyezi Mungu Hakumjaalia nuru hawi 
na nuru. 

41. Je, huoni kwamba Mwenyezi Mungu 
vinamtukuza (vyote) vilivyomo mbinguni na ardhini, 
na ndege wakikunjua mbawa zao (na 
wasipozikunjua)? Kila (mmoja katika wao) 
amekwishajua sala yake na namna ya kumtukuza 
kwake (Mwenyezi Mungu wake); na Mwenyezi 
Mungu ni Mjuzi wa (yote) wanayoyafanya. 

42. Na ni wa Mwenyezi Mungu (tu) Ufalme wa 
mbingu na ardhi, na kwa Mwenyezi Mungu ndiko 
marejeo (ya wote). 

Na ubaya wao zaidi ni kule kusetna kuwa wajinga tu ndio waliosema maneno haya; na hali ya kuwa neno hilo 
limesemwa na Mijanajuoni Midovu ya kweli kweli, kama ilivyo kaiika tafsiri zote hizo walizoziuja mwanzo wa 
tafsiri yao na nyinginezo. Na humo katika habari za kupelekwa Nabii Isa limetumika tamko la Illa - mpaka 
(Ilayya = mpaka kwangu). Hapa katika habari za misikiti katika Aya hii halikutumika tamko la Ilaa. Basi 
imekhusu nini kulinganishwa na lUc? Ni basi, upotezi wao tu. Na habari ya kwenda Nabii Isa mbinguni tumeitaja 
katika Aya ya 55 ya Surat Aali Imran, na kwenye Aya nyingine za Sura nyingine pia. 

39. Hao wanaofanya amali ambazo wenyewe wanaziona nzuri — lakini hazikuwaftki alivyosema Mwenyezi 
Mungu na Mtume wake — hii ndiyo jaza yake; hawapati lolote. 

40.. Na zikiwa amali hizo wanazoziona nzuri — zinakwenda kinyume na alivyosema Mwenyezi Mungu na 
Mmme wake — basi hii ndiyo jaza yake. 

43. Je, huoni ya kwamba Mungu Anayaendesha 
mawingu, kisha Huyaambatisha pamoja, kisha 
huyafanya mirundi? Basi utaona mvua ikitoka 
katikati yake; Naye Huteremsha — kutoka juu katika 
milima ya mawingu — mvua ya mawe, akamsibisha 
nayo amtakaye na kumuepusha nayo Amtakaye; 
hukurubia mwanga wa umeme wake kupofoa macho. 

44. Mwenyezi Mungu Hubadilisha usiku na 
mchana; (baada ya mchana ukaja usiku na baada ya 
usiku ukaja mchana); bila shaka katika hayo imo 
dalili kwa wenye busara (ya kuonyesha hikima ya 
Mwenyezi Mungu). 

45. Na Mwenyezi Mungu Amemuumba kila 
mnyama kwa maji. (Maji ndiyo asili ya viumbe 
vyote). Wengine katika wao huwenda kwa matumbo 
yao, na wengine wao huwenda kwa miguu miwili, na 
wengine wao huwenda kwa mine; Mwenyezi Mungu 
huumba Ayatakayo. Hakika Mwenyezi Mungu Anao 
uweza juu ya kila kitu. 

46. Kwa yakini Tumeteremsha Aya 

zinazobainisha (kila yanayohitajiwa katika dini), na 
Mwenyezi Mungu Humuongoza Amtakaye katika 
njia iliyonyoka. 

47. Na wanasema: “Tumemuamini Mwenyezi 
Mungu na Mtume, na tunatii,” kisha hugeuka 
baadhi yao baada ya hayo; na hao sio wenye 
kuamini. 

48. Na wanapoitwa kwa Mweny.ezi Mungu na 
Mtume wake ili Awahukumu baina yao; baadhi yao 
wanayakataa hayo (wanapohisi kuwa wao ni 
madhalimu, hawatapata haki). 

49. Na kama ikiwa haki ni yao, wanamjia 
(upesi Mtume) kwa kutii. 

50. Je, wana maradhi katika nyoyo zao, au 
wanaona shaka, au wanaogopa ya kuwa 
Atawadhulumu Mwenyezi Mungu na Mtume wake! 
Bali hao ndio madhalimu. 

51. Haiwi kauli ya Waislamu wanapoitwa kwa 
Mwenyezi Mungu na Mtume wake ili Ahukumu 
baina yao, ila kusema: “Tunasikia na tunakubali,’ 5 
na hao ndio watakaofuzu. 




Jl. Hii ndiyo haki ya kila Mwislamu. Akiambiwa kuwa “Mwenyezi Mungu amesema hivi au Mtume 
amesema hivi” awache hayo aliyo nayo yanayokhalifu hayo ya Mwenyezi Mungu na Mtume wake — siyo kutia 
vipengee hivi na vinginevyo, kama wanavyofanya hao wanayoyapinga aliyoyasema Mwenyezi Mungu na Mtume 
wake, kwa kuwa yatawakosesha wanachokipata kwa njia hizo wanazozipita. 

52. Na wenye kumtii Mwenyezi Mungu na 
Mtume wake na kumhishimu Mwenyezi Mungu na 
kumuogopa, hao ndio wenye kufuzu, (kufaulu). 

53. Na wanaapa kwa jina la Mwenyezi Mungu 
kwa kiapo chao kikubwa ya kwamba ukiwaamrisha 
(kutoka kwenda vitani) bila shaka wataondoka 
(wende). Sema: “Msiape; utii wenu unajulikana, (wa 
uwongo tu). Hakika Mwenyezi Mungu Anazo habari 
za (yote) mnayoyatenda.” 

54. Sema*. “Mtiini Mwenyezi Mungu na mtiini 
Mtume, na kama mkikengeuka, basi ni juu yake huo 
(mzigo) aliotwika; (kazi aiiyopewa kufikisha 
ujumbe). Na juu yenu (huo mzigo) mliotwikwa — 
(kutii). Na mkimtii mtaongoka; hapana juu ya 
Mtume ila kufikisha (ujumbe wake) wazi wazi.” 

55. Mwenyezi Mufigu Amewaahidi wale 
wahoamini miongoni mwenu na kufanya vitendo 
vizuri, kuwa Atawafanya makhalifa katika ardhi 
kama AUvyowafanya makhalifa wale waliokuwako 
kabla yao, na kwa yakini Atawasimamishia dini yao 
AUyowapendelea, na AtawabadiUshia amani baada ya 
hofu yao. Wawe wananiabudu, hawanishirikishi na 
chochote. Na watakaokufuru baada ya hayo; basi 
hao ndio wavunjao amri zetu. 

56. Na simamisheni Sala na toeni Zaka na 
muini Mtume, iU mrehemewe. 

57. Msiwadhanie wale waUokufuru kwamba 
watamshinda (Mwenyezi Mungu) katika ardhi. 
Makazi yao ni Moto, na marudio (yao) bila shaka ni 
mabaya (kabisa). 

j 5. Wamefanya ukafiri wao pia katika kupindua maana ya Aya hii waliyoifanya kuwa ni ya 56. Wameifasiri 
Layastakhlifannahum (atawafanya makhalifa); khalafu wakawataja Makhalifa wenyewe kuwa ni Sayyidna 
Abubakr, Sayyidna Umar, Sayyidna Uthman na Sayyidna Ali na Ghulam Ahmad wao! Haweshi kumpachikia kila 
mahala. Mara (a) Mtume tu, (b) mara Nabii Isa, (c) mara mahdi. Na yote haya ni ukafiri. Na tumerejeza ukafiri 
wa kudai Unabii, (Utume) katika marejezo ya Aya ya 7 ya Suratul Faatiha na ya 4 ya Suratul Bagarah. Na 
ttikarejeza ukafiri wao wa kudai Umahdi katika Aya ya 29 ya Suratul Kahf. Na hapa sasa wanampachikia 
Ukhahfa kama kina Sayyidna Abubakr na wenziwe. Basi hatujui nani hasa huyu mtu wao Kila mahala 
wanampachika, wala hapachikiki kwani hapana pamoja katika humo palipo mahala pake. Kama huyo mtu wao ni 
Khalifa kama kina Sayyidna Abubakr, basi alitawala nchi gani? Na hao wanaoitwa Makhalifa wake wanaendesha 
dola gani? Dola ya Pakistan au Indonesia au Malaya au Iraqi au Misri au Shamu au wapi? Hao Makhalifa wane 
wa Mtume walitawala kuendesha rnisu ya ulimwengu. Leo watuonyeshe hapo alipotawala huyo mtu wao wa 
mwanzo; na dola ipi wanayoiendesha sasa hao Makhalifa wake. 

Mtume amesema mwenyewe*. Al Khilaafatu Baady Thalaathyna Aamaa = Ukhalifa wa dini baada yangu ni 
myaka thalathini tu. Na myaka hii unekamUika wakati alipouacha Ukhalifa Sayyidnal Hasan bin Ali bin Abi TaJib, 
baada ya mezi sita tangu kufa baba yake. Uko wapi basi ukhalifa wa dini katika mwaka 1300? Wamehizika. Na 
watahizika kila waja wa hizaya. 

Hadithi hii ya kuwa Ukhalifa wa dini ni myaka thalathini tu kaitaja Imamu Ahmad bin Hambai mara saba, na, 
Imamu Attabrany mara tatu na Imamu Abu Daud mara moja. 

j£. Enyi mlioamini! Nawakupigieni hodi wale 
iliyowamiliki mikono yenu ya kuume, (ya kulia), na 
wale wasiofikia baleghe miongoni mwenu, mara tatu: 
kabla ya Sala ya Alfajiri na mnapovua nguo zenu 
Adhuhuri, na baada ya Saia ya Ishaj hizi ni nyakati 
tatu za faragha kwenu. Si vibaya juu yenu wala juu 
yao — baada ya nyakafi hizo — (kuingia bila ya 
kupiga hodi:) mnazungukiana nyinyi kwa nyinyi. 
Hivyo ndivyo Mwenyezi Mungu Anavyokuelezeni 
Aya (zake)j na Mwenyezi Mungu ni Mjuzi, Mwenye 
hikima. 

59. Na watoto miongoni mwenu, 
watakapobaleghe basi nawapige hodi kama 
walivyopiga hodi wale wa kabla yao. Hivyo ndivyo 
Mwenyezi Mungu Anavyokubainishieni Aya zake, 
na Mwenyezi Mungu ni Mjuzi, Mwenye hikima. 

60. Na wanawake wenye kujiweka (kiutuuzima) 
ambao hawatumaini kuolewa, basi si vibaya kwao 
kupunguza (baadhi ya) nguo zao (wanazoona), lakini 
bila kuonyesha mapambo yao. Na kama wakijizuilia 
(kupunguza hizo nguo) ndio bora kwao. Na 
Mwenyezi Mungu ni Mwenye kusikia (na) Mwenye 
kujua. 

61. Si vibaya kwa kipofu, wala si vibaya kwa 
kiguru, wala si vibaya kwa mgonjwa, wala kwenu, 
kama mkila katika nyumba zenu, au nyumba za 
baba zenu, au nyumba za mama zenu, au nyumba 
za ndugu zenu, au nyumba za dada zenu, au 
nyumba za ami zenu, au nyumba za shangazi zenu, 
au nyumba za wajomba zenu, au nyumba za dada 
wa mama zenu, au za wale miiowashikia funguo zao, 
au rafiki zenu. Si vibaya juu yenu kama mkila 
pamoja au mbali mbali. Na mnapoingia katika 
majumba toleaneni salamuj (maamkio haya) ni 
zawadi itokayo kwa Mwenyezi Mungu, yenye 
baraka, na mema. Hivyo ndivyo Mwenyezi Mungu 
Anavyokubainishieni Aya (zake) ili mpate kufahamu. 

62. Waislamu wa kweli ni wale waliomuamini 
Mwenyezi Mungu na Mtume Wakej na 
wanapokuwa pamoja naye kwa jambo linalohusiana 
na wote, hawaohdoki mpaka wamuombe ruhusa 
(Mtume). Kwa hakika wale wanaokuomba ruhusa, 
hao ndio wanaomuamini Mwenyezi Mungu na 
Mtume Wake. Na Watakapokuomba ruhusa kwa 
ajili ya baadhi ya kazi zao, mruhusu umtakaye 
miongoni mwao (ukiona kuwa kweli ana udhuru), na 
uwaombee maghfira kwa Mwenyezi Mungu. Hakika 

Mwenyezi Mungu ni Mwingi wa msamaha (na) 
Mwingi wa rehema. 





63. Msifanye wito wa Mtume baina yenu kama 
wito wa nyinyi kwa nyinyi. Hakika Mwenyezi 
Mungu Anawajua miongoni mwenu wale waondokao 
kwa utoro wakijificha. Basi wajihadhari wale 
wanaokaidi amri Yake, Usije ukawapata msiba au 
ikawafika adhabu iumizayo. 

64. Sikilizeni! Kwa hakika ni vya Mwenyezi 
Mungu vilivyomo mbinguni na ardhini; bila shaka 
anajua mliyo nayo; na siku watakaporudishwa 
kwake, basi atawaambia waliyoyafanya; na 
Mwenyezi Mungu ni Mjuzi wa kila kitu. 

Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo 

1. Ni Mwenye kuleta baraka (kweli kwelL 
yule aliyeteremsha Qurani kwa mja wake ili awe 
Muonyaji kwa walimwengu (wote) 

2. (Mwenyezi Mungu) ambaye ni wake (.peke 
yake) ufalme wa mbingu na ardhi, wala hakuzaa 
mtoto wala hana mshirika katika ufalme (wake), na 
ameumba kila kitu na akakikadiria kipimo (chake). 

3 - Na badala ya Mwenyezi Mungu (wa haki), 
(waie makafiri) wameshika miungu ambao 
hawaumbi chochote ila wao ndio walioumbwa; wala 
hawajimilikii (kujiondoshea) dhara wala (kujivutia) 
nafuu, wala hawamiliki mauti (kufisha) wala uhai 
wala kufufua. 

4. Na wamesema wale waliokufuru: 
“Hayakuwa haya (aliyokuja nayo Muhammad) ila ni 
uzushi aliouzua, na wanamsaidia juu yake watu 
wengine.” Basi wameleta dhuima na uwongo (kwa 
maneno yao haya). 

5. Na wakasema: “Ni visa vya (watu) wa 
zamani alivyoviandikisha (Muhammad, kwani 
mwenyewe hajui kuandika wala kusoma), 
anavyosomewa asubuhi na jioni, (kisha yeye 
anawasimulia watu).” 

6. Sema: “Ameyateremsha haya yule ajuaye 
siri za mbinguni na ardhini; bila shaka Yeye ni 
Mwingi wa msamaha (na) Mwingi wa rehema. (Lau 
kuwa si hivyo mngeona).” 

7. Na wakasema: “Mtume gani huyu 

anayekula chakula na anayekwenda sokoni! Mhona 
hakuteremshiwa Malaika awe Muonyaji pamoja 
naye?” 

8. “Au (mbona) hakuangushiwa hazina (ya 
mali akawa tajiri); au (kwa nini) asiwe na bustani 
(shamba) ale katika hiyo?” Na madhalimu 
wakasema (tena) “Nyinyi hamumfuati ila mtu 
aliyerogwa.” 

9. Tazama jinsi wanavyokupigia mifano 
(isiyokuelekea), basi wamepotea waia hawataweza 
(kushika) njia (iliyonyoka). 

10. Ni mwenye kuleta baraka (kweli kweli) yule 
ambaye akitaka atakufanyia bora kuliko hivyo; 
(atakupa) mabustani ya Peponi yapitayo mito mbele 
yake na akujaaiie majumba ya kifalme (huko). 

11. Baii wanakadhibisha Kiama; na 

tumewaandalia wanaokikadhibisha Kiama Moto 

mkali kabisa. 

12. (Moto huo) utakapowaoni tapgu katika 

mahali pa mbali, watasikia hasifa (yake) na 
mngurumo (wake). 

13. Na watakapotupwa humo mahali pafmyu, 

(palipo dhiki) hali wamefungwa; hapo watayaita 

mauti (yawajie). 

14. (Tuwaambie) “Msiyete leo mauti mamoja 
bali yaiteni mengi.” 

15. Sema: “Je, haya ni bora au Pepo ya milele 
ambayo wameahidiwa wacha-Mungu? Iwe kwao 
malipo (mazuri) na marejeo (ya kuhimidiwa). ,, 

16. Watapata humo watakayoyataka; wakae 
humo daima. Hii ni ahadi juu ya Mola wako, 
inayotakiwa kulipwa; (na atailipa). 

17. Na siku atakayowakusanya hawa (makafiri) 
pamoja na wale wanaowaabudu badala ya Mwenyezi 
Mungu, Atasema (Mwenyezi Mungu kuwaambia hao 
waliokuwa wakiabudiwa): - “Je, nyinyi 
mumewapoteza waja wangu hawa au wenyewe 
walipotea njia? ,> 

18. Watasema: “Umetakasika na upungufu! 
Haikutujuzia sisi, kuwafanya walinzi badala yako, 
lakini wewe uliwastarehesha (hao makafiri) na baba 
zao hata wakasahau mauidha (yako) na wakawa watu 
walioangamia.’ > 

19. “Basi bila shaka wamekukadhibisheni (hao 
waungu wenu) kwa yale mliyoyasema; na hamtaweza 
kujiondolea (adhabu) wala (kupata) msaada.” Na 
atakayefanya mabaya miongoni mwenu 
tutamwonjesha adbabu kubwa. 

20. Na hatukupeleka kabla yako Mitume ila 
bila shaka walikuwa wakila chakula na wakenda 
masokoni; na tumewajaalia baadhi yenu wawe 
majaribio (mtihani) kwa wengine; je mtavumilia? Na 
Mola wako Ndiye aonaye. 

21. Na walisema wale wasioogopa kukutana 
nasi: <( Mbona sisi hatuteremshiwi Malaika 

(wakatupa habari kuwa wewe ni Mtume wa kweli), 
au kumuona Mola wetu? (akatupa habari kuwa 
wewe ni Mtume kweli).” (Mwenyezi Mungu 
anasema) “Bila shaka wamejitukuza katika nafsi zao 
na wameasi uasi mkubwa.” 




22 . Siku watakayowaona Malaika haitakuwa 
furaha siku hiyo kwa wenye makosa, (itakuwa ndio 
siku ya kutolewa roho zao)j na watasema (siku hiyo); 
“(Mungu) atuepushie mbali adhabu hii 
iliyotukabili.” (Lakini haitafaa kitu dua hiyo). 

23. Na tutayaendea yale waliyoyatenda katika 
amali (zao waiizofanya japo nzuri, maadamu 
walikuwa wanaukanusha Uislamu)j Tuzifanye kama 
mavumbi yaliyotapanywa, (yaliyotawanyika). 

24. Watu wa Peponi siku hiyo watakuwa katika. 
makazi mema na mahali penye starehe njema. 

25. Na (wakumbushe) siku zitakapopasuka 
mbingu, zilete chungu ya mawingu, na wateremshwe 
Malaika kwa wingi. 

26. Ufalme wa haki siku hiyo utakuwa wa 
Mwingi wa rehema, na itakuwa ni siku ngumu kwa 
makafiri. 


27. Na siku (hiyo) dhalimu atajiuma mikono 

yake (vidole vyake) na huku akisema: “Laiti 

ningalishika njia (ya haki nikawa) pamoja na 
Mtume!” 

28. “Eee Ole wangu, (adhabu yangu)! Laiti 
nisingalimfanya fulani kuwa rafiki.” 

29. “Amenipoteza nikaacha mauidha baada ya 
kunijiaj” na kwcli Shetani anamtupa mwanadamu. 

30. Na Mtume alikuwa akisema: “Ee, Mola 
-wangu! Hakika watu wangu wameifanya Qurani hii 
kuwa kitu kilichoachwa, (kilichohujuriwa). (Makafiri 
hawakuwa na haja ya kuisoma na kufuata Qurani). 

21. Wanataka yale yasiyomkinika ili wakatae aliyokuja nayo Nabii Muhammad ambayo yatawavunjia fursa zao 
za kunyang'anya na za kudhili wanyonge, idumu ile ile kawaida ya kuwa “Mnyongo Msonge." Hawana sababu ya 
kuyakataa haya mazuri mno kabisa yaliyoletwa na Uislamu ila kuwa watakosa hayo mabaya yaa 

28. Aya hii inatuhadharisha na suhuba mbovu. Na mahali pengine Mwenyezi Mungu ametwambia “Na yule 
ambaye amckuwa Shetani ndiye raflki yake, basi ana rafiki mbaya kabisa”, ( 4 : 38 ). Na Mtume s.a.w. ametwambia 
“Mtu hufuata mwendo wa rafiki yake, basi jichagulieni rafiki mzuri." 

30. Tutabainisha Inshallah katika Aya ya 92 ya Suraiun Naml, Ubaya wa kuipuuza Qurani. 

